O Sorriso de Daniel. Románico Galego: Janeiro 2012
V Xeira Románica. Na procura do románico de Lucus Augusti
O domingo 12 de febreiro imos a Lugo!
10.30h. Xuntámonos diante da Facultade de Veterinaria de Lugo (Avda Carballo Calero SN).
11.00h. Santa Baia de Bóveda.
12.30h. San Miguel de Bacurín.
Se hai tempo antes de xantar daremos un paseo pola Muralla da bimilenaria Lucus Augusti.
14.30h. Xantar.
16.00h. Visita á Catedral de Lugo.
Quén nos guía?
Carolina Casal (a nosa Carola).
Poderá amosarnos así a Casa na que agora traballa. Porque -para os que non estean informados- trocou hai uns meses os claustros de Samos polas naves da Catedral de Lugo. Seguro que esta nova xa chega tarde porque saberedes que hai pouco comisariou unha exposición na Catedral -xunto con D. César Carnero-. Esta exposición forma parte da visita da tarde.
Hai o ruxe-ruxe de que D. César Carnero -responsable de Patrimonio da diócese de Lugo- se non lle xorde algunha actividade de última hora que llo impida tamén nos acompañará.
Canto custa a actividade?
15€ para socios.
20€ para non socios.
Este prezo inclúe o xantar en Casa Manjer.
Primeiro prato: variado de Polbo, Empanada e Tortilla.
Segundo prato: a escoller entre carne de agulla asada ou peixe do día.
Postre e bebidas.
Eh, e se non queremos xantar co grupo?Daquela non hai máis que avisar de que faremos o xantar pola nosa conta. Aínda que advertimos que a compaña sempre mellora sensiblemente a calidade das viandas. Nese caso os asistentes só terán que abonar 5€.
Envía un mail a osorrisodedaniel@gmail.com cos seguintes datos:
a) Nome e apelidos de cada unha das persoas que asistan.
b) Enderezo electrónico de cada unha das persoas que asistan.
c) Tfno móvil de cada unha das persoas que asistan.
d) Aclaración de se no segundo prato se prefire peixe do día ou carne asada.
Si. Tanto Santa Baia de Bóveda como a visita que imos facer á catedral obríganos a limitar o grupo a un máximo de 40 persoas.
Hai unha data límite para se anotar?
O 10 de febreiro.
E aos que acudades conducindo temos que pedirvos un favor: facédeo con xeito.
Lembrade que o románico é para vivilo!
PostData (6 de febreiro).- Neste momento agotáronse as prazas e a lista de espera é xa de 20 persoas. Se queres enviar a ficha por se houbese baixas faino igualmente.
Oxalá nos poidamos encontrar nalgunha das nosas xeiras.
Moitas grazas a todos pola resposta á convotaria.
Quixeramos fundila a preguntas: Cales son as obras que se van acometer no Pórtico? Cando se van facer? Xa non vai haber máis andamios practicables? Cando volveremos ver o pórtico da Gloria outra vez? Solucionarase o problema das filtracións de auga? Quixeramos... mais non o fixemos. Fumos discretos. Por estar onde estabamos. [Margarita Vázquez Corbal durante a explicación sobre o Pórtico da Gloria a un dos grupos]
Perdémonos polas salas do Museo da Catedral nunha visita que nos preparara Ramón Yzquierdo Peiró con quen ficamos en débeda. E cada un gardou na súa retina o que máis lle interesou. As xeometrías mateanas dun rosetón da vella fachada románica, a reconstrución do Coro Pétreo, a Anunciación do Mestre Pero, a Santa Ana coa Virxe e o Neno de Nicolás de Chaterenne, o Tímpano de Dna Leonor, os cabalos do cortexo dos Reis Magos que se rescataron da cimentación da escaleira do Obradoiro, un Santiago sedente e coroado... Repousabamos tanta fermosura paseando polo claustro ao sol mentres nos preguntamos se por aqueles corredores volvería algunha vez o Códice Calixtino. [Asistentes da IV Xeira Románica pasean pola ala norte do Claustro en dirección á porta do Tesouro]
E por se fose pouco a Fundación Barrié de la Maza agasallounos cunha obra de D. Serafín Moralejo sobre o Pórtico da Gloria que empeza con estas palabras: "O profeta Daniel está a sorrir, e faino quizais porque é mozo coma vós. Na Biblia preséntase, ademais, como avogado da xente nova..."
[Portada do Catálogo dunha das importantes exposicións coas que a Catedral de Santiago de Compostela celebrou o seu 800 aniversario. Domus Iacobi. A Historia da Catedral de Santiago comisariada por Ramón Yzquierdo Peiró]
A Ribeira Sacra: Patrimonio da Humanidade (non só das empresas eléctricas).
Esta semana publicouse en El Progreso de Lugo a nova de que unha empresa eléctrica quere comezar as obras para unha nova central no Sil.
[http://elprogreso.galiciae.com/nova/142874.html]
Cando soubemos das súas intencións enviamos unha carta á Consellería de Cultura solicitando que fixesen canto estivese na súa man para preservar a Ribeira Sacra e que non se permitisen obras que comprometesen para o futuro a declaración de PATRIMONIO DA HUMANIDADE que tanto ben faría para o seu mellor coñecemento e conservación.
A carta pódese consultar neste mesmo blog: http://www.osorrisodedaniel.blogspot.com/2011/08/extrememos-os-coidados-para-que-ribeira.html.
Pasados uns meses recibimos a contestación da Consellería de Cultura (daquela aínda había Consellería de Cultura neste noso país). Hoxe poñémola aquí a petición dos amigos do facebook que se interesaron polo contido da mesma.
Poñémolo en imaxes para que non haxa ningún tipo de manipulación na transcripción.
V Xeira Románica. Na procura do románico de Lucus ...
A Ribeira Sacra: Patrimonio da Humanidade (non só ...